IMPERI DE CARTAGO

Partida de Cartago (NN-05-2017 a 22-12-2018). L'imperi de Cartago sorgeix després de que el patriarca de la família ■ donés un cop d'estat a la República Cartaginesa. Va tenir una durada molt breu i va perdre territoris importants respecte a la república al constituir-se, però, paradoxalment, va ser el moment en el que l'Estat cartaginès era més sòlid. La fi de l'imperi va resultar ser, també, el final de l'Estat cartaginès i de l'època antiga de la partida.

## Geografia física.

L'imperi cartaginès es desplegava en dos continents diferents: el Continent del Sud i el Continent Central. El Mar Calent separava els dos continents i era la principal via de comunicació de l'Imperi, de fet, tres de les 4 ciutats imperials (Cartago, Costa Nova i Demeter) tenien port al mateix mar.

### Relleu

El relleu era força pla, de fet només tenia una muntanya: el Mont Cartar, prop de Tas.

### Hidrografia

L'imperi tenia dos rius, un a cada continent. Al Continent del Sud, font de riquesa, font de vida, banyant la muralla de Cartago, hi havia el Riu Fertilitat, que regava tots els camps de la ciutat. Per l'altre banda, al Continent Central, partint la ciutat de Demeter en dos, hi havia el Riu Demer, infrautilitzat per l'agricultura.

### Clima

El clima al Continent del Sud era el tropical Sud, el millor per a l'agricultura, mentre que a l'altre costat del Mar Calent, al Continent Central, el clima era el tropical Central; no era dolent però si pitjor que el sureny per a l'agricultura. En cap dels dos casos eren necessaris nivells d'abric, així que la vida era fàcil i còmode en aquest sentit.

## Política i govern

L'imperi era una autocràcia, el poder absolut estava en mans de l'emperador (el patriarca de la família ■), allà on no es trobés ell, els generals de les Legio designats governaven en nom de l'emperador.

Just en el moment en que es va instaurar l'imperi es van començar a redactar les lleis de l'estat, lleis que fins llavors es transmetien per tradició oral, donant lloc a conflictes i confusions; tot i amb això la tasca va quedar a mitges, mai van redactar totes les lleis imperials.

### L'exèrcit

Per primera vegada a Cartago es va constituir un exèrcit professional, format per 4 Legio (76 ninos). A part de l'exèrcit imperial un petit grup de ninos dels Guerrers de la Mort s'encarregaven de la protecció de la capital i el recapte d'impostos de tot l'imperi.

### Tas

La ciutat de Tas, tot i que pertanyia a l'Imperi, gaudia d'un estatus especial; no guardem el document que especifica els privilegis que tenia però creiem que podien fer les seves pròpies lleis i cobrar els impostos que volguessin, això sí, l'estat cartaginès es quedaria amb la quantitat que necessitessin i la ciutat no podia tenir exèrcit propi tret de quatre guàrdies armats per garantir l'ordre.

## Economia

### Recursos i riquesa

L'imperi estava lluny de ser una regió autosuficient, amb la independència de Petra havien perdut les mines de ferro i carbó de la república i amb la Torre del continent Central en mans d'Eirene no podien explotar la mina de ferro del continent Central per quedar massa lluny de Demeter i desprotegida. Els únics recursos amb els que contaven - i no eren pocs - eren els camps de Cartago i la selva. Però, si fins llavors els camps havien estat una gran font de riqueses gracies a les compres desmesurades dels Pobles del Ferro, ara ja no venien més comerciants del Nord, ja que, amb les grans migracions cap a la Plana i Eirene, quedaven molt pocs ninos al Nord i eren molt pobres com per portar a terme grans empreses comercials. A més a més, en aquella partida no s'havia de menjar gaire sovint, fet que es traduïa en una demanda moderada que limitava el comerç amb aliments.

Tot això sumat a que les arques de l'estat estaven buides, endeutades per pagar el nou exèrcit imperial... Cartago travessava una greu crisi econòmica.

### Estructura econòmica

Per llei les mines i els camps de l'imperi eren de l'Estat, les famílies "només" conservaven els tallers, vaixells, carros... amb els que produïen tot tipus d'artesania i comerciaven a l'interior i a l'exterior de l'Imperi. Les famílies eren molt riques però guardaven l'or en ciutats fora de l'Imperi (al banc de Petra o a la ciutat "lliure" d'Eirene) per no pagar impostos. Els treballadors, tant dels negocis de les famílies com els de l'Estat, eren esclaus, l'Imperi, tal i com ho havia fet la República, alimentava a tots els ciutadans cartaginesos i els donava aixopluc gratuïtament.

### Moneda

Es va seguir utilitzant els Ferrus com a moneda, igual que a la República i durant la monarquia. Tots els ninos arreu del món acceptaven la moneda cartaginesa.

## Geografia humana i societat

### Demografia i dinàmica poblacional

Tot i que desconeixem el nombre exacte dels habitants de l'Imperi, sabem que, tot i que seguia sent el país més poblat del món, amb la pèrdua de territoris havia minvat considerablement la població respecte de la República.

### Poblacions

Les ciutats de Cartago i Costa Nova eren les més poblades de l'Imperi, tot i que la segona havia vist reduir-se dràsticament la població amb la marxa dels Guerrers de la Mort cap al Nord.

### Llengües

Tot i que l'idioma oficial era el A, hi havia ninos que també parlaven en B (idioma de Petra) i el C (idioma de Costa Nova).

### Religió

L´única religió oficial és el politeisme Cartià. En el moment del naixement de l'Imperi sorgeix el Jourisme, una nova religió que atrau a forces ninos que viatjarien pel continent Central en busca d'una terra promesa pel seu déu als seus fidels.

### Educació

Es funda l'escola de Cartago amb força coneixements, encara que no és la millor de l'època, l'avantatja l'escola d'Eirene.

## Cultura i oci

L'Imperi cartaginès tenia una cultura molt homogènia a tots els territoris que l'integraven, ja que, en l'etapa imperial, es consolida l'assimilació cultural de l'antic Imperi de Costa Nova. Tots els seus habitants coneixen l'idioma A, només uns pocs conserven els idiomes B i C. A nivell arquitectònic si que conviuen dos estils diferenciats, el costanovès (sublimat a Demeter) i el cartaginès, el primer és herència de l'imperi de Costa Nova i es desplega per la costa del Mar Calent del Continent Central, el segon és l'estil dominant al continent del Sud.